पटाखों से होने वाले नुकसान की जब भी बात होती है, तो हममें से ज्यादातर लोग केवल पर्यावरण को होने वाले नुकसानों के बारे में सोचते हैं। पटाखों से निकलने वाली जहरीली गैस तो खतरनाक है ही लेकिन इससे होने वाली तेज रोशनी और धमाकेदार आवाज भी इंसानों के लिए बहुत खतरनाक हो सकती है। आजकल बाजार में ऐसे बहुत से पटाखे आ गए हैं, जिनसे तेज धमाकेदार आवाज होती है। छोटे-छोटे बच्चे अगर इन पटाखों को फोड़ते हैं, तो उन्हें ये कई तरह से नुकसान पहुंचाता है। क्या आप जानते हैं कि तेज आवाज वाले पटाखे आपको हमेशा के लिए बहरा भी बना सकते हैं? आइए आपको बताते हैं पटाखों से कैसे प्रभावित होता है आपका कान।